У Вікіпедыі ёсць артыкулы пра іншых асоб з прозвішчам Рудзянок.

**Аляксей Рудзянок** (нар. 25 лютага 1993, Стоўбцы) — беларускі футбаліст, нападнік.

Клубная кар’ера
---------------

Выхаванец СДЮШАР горада Стоўбцы, кар’еру пачаў у клубе Другой лігі «Гарадзея». Пасля выхаду каманды ў Першую лігу ў сезоне 2011 страціў месца ў складзе, і ў 2012 годзе перайшоў у «Іслач», якой таксама дапамог выйсці ў Першую лігу. У складзе «Іслачы» ўлетку 2013 года выйграў бронзавыя медалі Кубка Рэгіёнаў УЕФА. У сезоне 2014 гуляў за «Рэчыцу-2014», якой дапамог заняць высокае пятае месца ў Першай лізе.

У сезоне 2015 гуляў у Другой лізе за клубы «Колас» і «Клецк». У 2016 годзе далучыўся да дэбютанта Вышэйшай лігі — клуба «Крумкачы», у складзе якога гуляў за дубль. Неўзабаве стаў прыцягвацца і да асноўнага складу, дэбютаваў у Вышэйшай лізе 11 мая 2016 года, выйшаўшы на замену ў канцы матча супраць салігорскага «Шахцёра» (2:0), аднак гэты матч так і застаўся адзіным у элітным дывізіёне ў асноўнай камандзе мінчан. У сезоне 2017 вярнуўся ў Першую лігу, выступаў спачатку за «Нёман-Агра», а ў ліпені перабраўся ў «Смаргонь». З 14 галамі стаў другім бамбардзірам Першай лігі.

У снежні 2017 года пасля чатырохгадовага перапынку зноў стаў іграком «Іслачы». У сезоне 2018 быў адным з асноўных ігракоў, нярэдка з’яўляўся ў стартавым складзе. Пад канец сезона стаў выкарыстоўвацца ў якасці паўабаронцы. У сезоне 2019 стаў радзей з’яўляцца на полі (чатыры разы выйшаў на замену ў чэмпіянаце Беларусі і тройчы ў Кубку Беларусі), часцей гуляў за дубль.

У ліпені 2019 года па пагадненні бакоў пакінуў «Іслач» і неўзабаве папоўніў склад мінскага НФК, дзе стаў гуляць пераважна ў стартавым складзе. У студзені 2020 года пакінуў каманду.

У жніўні 2020 года быў дыскваліфікаваны на 2 гады па справе аб дагаварных матчах.

Міжнародная кар’ера
-------------------

У верасні 2009 года гуляў за юнацкую зборную Беларусі ў адборачным раўндзе чэмпіянату Еўропы. 14 мая 2012 года згуляў за малодшую моладзевую зборную Беларусі (да 20 гадоў), выйшаўшы на замену ў канцы таварыскага матча супраць Украіны (1:1).

Дасягненні
----------

* Беларусь Пераможца Другой лігі чэмпіянату Беларусі: 2010
* 03Бронзавы прызёр Бронзавы прызёр Кубка рэгіёнаў УЕФА: 2013

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2010 | Д3 | Гарадзея | Беларусь | 28 | 7 |
| 2011 | Д2 | Гарадзея | Беларусь | 5 | 0 |
| 2012 | Д3 | Іслач | Беларусь | 28 | 10 |
| 2013 | Д2 | Іслач | Беларусь | 15 | 0 |
| 2014 | Д2 | Рэчыца-2014 | Беларусь | 26 | 2 |
| 2015 (1) | Д3 | Колас | Беларусь | 6 | 0 |
| 2015 (2) | Д3 | Клецк | Беларусь | 13 | 0 |
| 2016 | Д1 | Крумкачы | Беларусь | 1 | 0 |
| 2017 (1) | Д2 | Нёман-Агра | Беларусь | 15 | 6 |
| 2017 (2) | Д2 | Смаргонь | Беларусь | 15 | 8 |
| 2018 | Д1 | Іслач | Беларусь | 24 | 1 |
| 2019 (1) | Д1 | Іслач | Беларусь | 4 | 0 |
| 2019 (2) | Д2 | НФК | Беларусь | 13 | 1 |
|

Крыніцы
-------

1. ↑  Aleksey Rudenok // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Алексей Руденок стал игроком "Ислочи" (руск.). *football.by* (28 снежня 2017). Праверана 17 красавіка 2024.
3. ↑  "Ислочь" рассталась с Алексеем Руденком (руск.). *football.by* (4 ліпеня 2019). Праверана 17 красавіка 2024.
4. ↑  Алексей Руденок перешел в НФК (руск.). *football.by* (15 ліпеня 2019). Праверана 17 красавіка 2024.
5. ↑  НФК покинули восемь игроков (руск.). *football.by* (24 студзеня 2020). Праверана 17 красавіка 2024.
6. ↑  Захар Волков дисквалифицирован на два года. Кажется, это решение принято в не самый подходящий момент (руск.)(недаступная спасылка). *pressball.by* (6 жніўня 2020). Архівавана з першакрыніцы 9 сакавіка 2022. Праверана 30 чэрвеня 2021.

Спасылкі
--------

* Профіль на сайце *kick-off.by* (руск.)

|  |  |
| --- | --- |
| ⚙️   Тэматычныя сайты | by.tribuna.com · FootballDatabase.eu · FootballFacts.ru · Soccerway · teams.by · Transfermarkt (ігрок) · Прэсбол |